Lagym suwlarynyň dökülýän ýerinden kontrol stworyna, ýagny suw akymynyň suwuň hiline gözegçilik edilýän kese kesimine çenli aralyk suwdan peýdalanyş çäkleri diýlip atlandyrylýar.

Hapalaýjy maddalar ýeliň kömegi bilen dargaýan atmosferadan tapawutlylykda suw obýektleri belli bir derejede özara izolirlenendigi sebäpli olary ulanylyş häsiýeti we ähmiýetliligine baglylykda hojalyk-agyz suw, medeni-durmuş we balykhojalyk suw obýektlerine bölýärler.

Öz gezeginde hojalyk-agyz suw we medeni-durmuş maksatly suw obýektleri 2 görnüşe toparlanýar:

1 – agyz suw üpjünçiligi, şeýle hem iýmit sebagatynyň kärhanalaryny suw bilen üpjün etmek üçin suw obýektleri;

2 – ilatyň suwa düşmegi, dynç alşy üçin ulanylýan, şeýle hem ilatly ýerleriň çäklerinde ýerleşýän suw obýektleri.

Balyk hojalygy maksatly suw obýektleri hem 2 görnüşe bölünýär:

1 – Balyklaryň gymmatly görnüşlerini gaýtadan dikeltmek we saklamak üçin ulanylýan suw obýektleri;

2 – Beýleki balyk hojalyk maksatlary üçin ulanylýan suw obýektleri.

Suw howdanlarynyň birinji ýa-da ikinji görnüşe degişliligi etmegi Döwlet sanitar-epidemiologik gözegçilik gullugynyň organlary amala aşyrýar.

Bar bolan kanuna laýyklykda suwdan peýdalanyş aşakdaky görnüşlerde bolup biler:

Umumy;

Ýörite (suwdan peýdalanyjylaryň sanawyny tebigat ministrligi kesgitleýär);

Aýratyn.

Ýörite suwdan peýdalanyş we suw obýektleriniň aýratyn peýdalanylşy suw obýektinden peýdalanmaga lisenziýa we suwdan peýdalayjy we döwletiň degişli subýektiniň ýerine ýetiriji häkimýetiniň organy tarapyndan baglaşylýan şertnama esasynda amala aşyrylýar.

Suw obýektleri ýuridiki şähaslara ýa-da raýatlara gyrga wagtlaýyn (3 ýyla çenli) we uzakmöhletleýin (3 ýyldan 25 ýyla çenli) ulanylmaga berilýär.